|  |  |  |
| --- | --- | --- |
| Cover |  | 13. november 2015  |
|  |  |

# Programfælles testopgaver

## Problem

Der er behov for at afklare organiseringen af det tværgående testarbejde for det samlede grunddataprogram, herunder fastlæggelse af roller og ansvar ift. tværgående testaktiviteter, som involverer afvikling af tests ml. GD1/GD2 og GD7, inkl. CPR og CVR på kritisk vej. Desuden skal der etableres et tværgående testdata-sæt. Grunddatabestyrelsen har derfor på møde den 29. oktober bedt GST i samarbejde med DIGST om at lave en foranalyse af opgavens indhold samt bud på ansvarsplacering og ressourcebehov.

## Baggrund

GD8 har opgaven med tværgående test i grunddataprogrammet, herunder etablering af testdata. I erkendelse af ikke at kunne løfte opgaven ønsker Grunddatasekretariatet (GDS) at opgaven placeres i GST og løftes af GD1, GD2 og GD7. GST har betinget sig, at opgaven er ordenligt belyst og at der følger finansiering med. Derfor blev det besluttet på Grunddatabestyrelsens møde den 29. oktober, at GST bevilliges 100.000 kr. til at gennemføre en foranalyse af behovet for fælles test.

## Løsning

Med bistand fra Strand & Donslund er GD1, GD2, GD7 og GDS ved at gennemføre foranalysen der vil beskrive, hvad testopgaven omfatter herunder tids- og aktivitetsplan, overblik over fælles testopgaver (formål, fagligt indhold, hovedaktiviteter) samt succeskriterier og anbefaling. De fælles testopgaver, som oplægget forholder sig til er:

1. Testdrejebøger og testcases
2. Specifikation af fælles testdata
3. Fælles testdata
4. Fælles testmiljøer
5. Governancemodel ift. testmiljøer og testdata
6. Samlet plan for gennemførelse af fælles test
7. Metoder og standarter.

Det *indstilles* at projektforum tager orienteringen til efterretning og tiltræder, at styregruppen forelægges sagen på møde den 3. december.

**Procedure**
Det forventes, at oplægget når at blive færdigt således, at det kan forelægges GD2-styregruppen på møde den 3. december. Her vil styregruppen blive forelagt en indstilling om at tiltræde anbefalingerne.

## Kommunikation

Projekterne under GD1 og GD2 vil blive involveret i en evt. efterfølgende detailplanlægning af fælles testaktiviteter.